Beinleiðis flogferð við Atlantic Airways til Barcelona í 2020 Hetta er 9. árið, at vit bjóða kundum okkara møguleikan at uppliva sponsku mentanina og strendurnar har umleiðir. . Nógv hava longu vitjað víðagitnu og vælumtóktu støðini, sum hvørt ár eru eina vitjan verd. Barcelona er fyri allar aldursbólkar, einstaklingar og familjur. Flogið verður hvønn týsdag frá apríl til miðan oktobur Økið sunnanfyri Barcelona ið eitur Salou. Her hevur tú bestu karmarnar til eina væl eydnaða ferð-hetta er staðið fyri allar aldursbólkar: einstaklingar, pør ella familjur! Frálík hotell, lekrar strendur og góðar matstovur. Har afturat er høvuðsstaðurin í Katalonia, Barcelona, ein av mætastu stórbýunum í Europa, eitt nú innan móta, søgu og ikki minst arkitektur, har arkitekturin Antonio Gaudí, hevur sett sín heilt serliga dám á Barcelona. Søguliga miðaldarkjarnin í Barcelona við síni heilt serligu atmosferu er tann ósvitaligi miðdepilin við óteljandi keypsmøguleikum, barrum og matstovum, og tí at býurin liggur beint við strondina, er ein serstakur stemningur yvir bæði býar- og strandarlívi. | Sí meira kunning um ferðamálið Barcelona, Salou her.